અમદાવાદ: મંગળવારે રાત્રે સરકારે રૂ.પ૦૦ અને ૧,૦૦૦ના દરની ચલણી નોટો રદ કરવાનો નિર્ણય જાહેર કર્યા બાદ ગઇ કાલથી જ રાતભર જ્વેલર્સની દુકાનોમાં જાણે તડાકો પડયો હોય તેવી સ્થિતિનું સર્જન થયું હતું. જેઓ પાસે મોટા પ્રમાણમાં કાળા નાણાં હતા તેઓએ ઊંચા ભાવેે જ્વેલરીની ખરીદી કરી હતી. આજે પણ માણેકચક જ્વેલરી બજારમાં પાછલા બારણેથી સોનાનો કારોબાર થઇ રહેલો જોવા મળી રહ્યો છે. બુલિયન બજારના વેપારીઓ મન ફાવે તે રીતે ભાવ પડાવતા જોવા મળી રહ્યા છે. આજે શરૂઆતે ૧૦ ગ્રામ શુદ્ધ સોનાનો ભાવ રૂ. ૪૬ હજારથી ૪૮ હજારની સપાટીએ જોવા મળ્યો હતો.